ООН : 120 млн . работни места в туризма застрашени заради коронавирусаЗагубите в туризма могат да достигнат 1.2 трлн . долара тази година Заради коронакризата тази година в туристическата индустрия са застрашени 120 млн . работни места в цял свят . Затова предупреди в изявление генералният секретар на ООН Антониу Гутериш . " Кризата е голям шок за развитите икономики , но за развиващите се страни става дума за извънредна ситуация , тъй като много от тези държави са силно зависими от туризма " , посочва ръководителят на ООН . По думите на Гутериш през първите пет месеца на тази година броят на чуждите туристи е намалял с 56 % , като за цялата година спадът може да достигне 78 % . Около 320 милиарда долара приходи за туризма бяха изгубени . Според ООН загубите могат да надхвърлят 900 милиарда долара и да достигнат дори 1.2 трлн . долара за годината . " Жените , младите хора и неформално заетите в туризма са особено застрашени " , отбелязва Сандра Карвао от Световната организация по туризъм към ООН ( UNWTO ) . Тя призова за по - голямо сътрудничество между правителствата по въпросите , свързани с налаганите ограничения на пътуванията заради пандемията .